**Zmluva o dielo na monitoring vplyvov rýchlostnej cesty R4 Prešov – severný obchvat na životné prostredie – povrchové vody – biologické prvky kvality počas výstavby a počas prevádzky**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „zmluva“)

Číslo objednávateľa: Číslo zhotoviteľa: **201/2019/D/81**

medzi zmluvnými stranami

**Objednávateľ**

Obchodné meno: **AQUATEST a.s.,**

 Sídlo: Geologická 988/4, Hlubočepy, 152 00 Praha 5, Česká

 republika, IČ: 44794843 DIČ: CZ44794843, Registrácia:

 Obchodný register Mestského súdu v Prahe, oddiel B,

 vložka 1189;

konajúca v Slovenskej republike prostredníctvom organizačnej zložky

 **AQUATEST a.s. Slovakia, organizačná zložka**

Sídlo: Pražská 2, 040 11 Košice, Slovenská republika

Právna forma: akciová spoločnosť zapísaná v Obchodnom registri

 Okresného súdu Košice I, Oddiel: Po, Vložka číslo: 387/V

Štatutárny orgán: Daniel Kraft, predseda predstavenstva

Osoby oprávnené na rokovanie:

- vo veciach technických: Ing. Richard Šulka (sulka@aquatest.sk)

Bankové spojenie: Tatra banka, a.s., Bratislava

Číslo účtu (IBAN): SK07 1100 0000 0029 2784 7214

SWIFT kód: TATRSKBX

IČO: 36 656 623

DIČ: 2022217945

IČ DPH: SK2022217945

Tel.: +421 910 929 465

 (ďalej len „objednávateľ“)

a

**Zhotoviteľ**

Obchodné meno: **Výzkumný ústav vodohospodářský T. G. Masaryka, v.v.i**

 zapsán v rejstříku veřejných výzkumných institucí u MŠMT

Právna forma: VVI

Osoby oprávnené na rokovanie: Ing. Tomáš Urban, ředitel

- vo veciach technických: RNDr. Denisa Němejcová (denisa.nemejcova@vuv.cz)

Bankové spojenie: Komerční banka Praha 6

Číslo účtu (IBAN): 32931-061/0100

IČO: 00020711

DIČ: CZ00020711

Tel.: +420 220 197 111

(ďalej len „zhotoviteľ“)

**Čl. 1**

**Predmet zmluvy**

* 1. Predmetom tejto zmluvy je záväzok zhotoviteľa vykonať v rozsahu a za podmienok dohodnutých v tejto zmluve a v súťažných podkladoch pre objednávateľa dielo, ktorým je:

**Monitoring vplyvov rýchlostnej cesty R4 Prešov – severný obchvat na životné prostredie – povrchové vody – biologické prvky (ďalej len „dielo“),**

a záväzok objednávateľa dielo, resp. jeho časť dokončené riadne a včas prevziať a zaplatiť za vykonanie diela dohodnutú cenu v súlade s čl. 5 tejto zmluvy.

* 1. Bližšia špecifikácia diela je uvedená v časti B.1 Opis predmetu zákazky súťažných podkladov, ktorý ako Príloha č. 4 tvorí neoddeliteľnú súčasť tejto zmluvy.
	2. Za účelom vylúčenia pochybností, zmluvné strany týmto deklarujú, že pojem „dielo“ používaný v zmluve predstavuje ktorúkoľvek časť diela v zmysle bodu 1.1 tohto článku zmluvy.

**Čl. 2**

**Spôsob plnenia**

* 1. Zhotoviteľ sa zaväzuje vykonávať dielo v rámci dohodnutej ceny podľa bodu 5.1 v čase, mieste, frekvencii a spôsobom zohľadňujúc požadované parametre a metodiky meraní v súlade s časťou B.1 Opis predmetu zákazky súťažných podkladov.
	2. Na účely preukázania riadneho a včasného vykonania časti diela spočívajúcej v monitorovaní a vyhodnocovaní jednotlivých zložiek životného prostredia (**povrchové vody – biologické prvky kvality**) zhotoviteľ vypracuje v súlade s časťou B.1 Opis predmetu zákazky súťažných podkladov a objednávateľovi dodá:
		1. Ročnú správu monitoringu zložiek ŽP – **povrchové vody – biologické prvky kvality** v tlačenej forme, v digitálnej forme počas výstavby.
		2. Ročnú správu monitoringu zložiek ŽP – **povrchové vody – biologické prvky kvality** v tlačenej forme, v digitálnej forme počas prevádzky.
		3. Záverečnú správu s vyhodnotením všetkých meraní zložiek ŽP – **povrchové vody – biologické prvky kvality** v tlačenej forme, v digitálnej forme.

Digitálna forma bude spracovaná vo formátoch .docx, .xlsx, .dwg alebo .dgn, .pdf a v súradnicovom systéme S-JTSK, fotodokumentácia a obrázky vo formáte .jpg, a v vo formáte .pdf. Tlačená forma bude spracovaná na formátoch A4 a jeho násobkoch.

Grafické, textové prílohy a všetky získané aj namerané údaje požadujeme dodať v digitálnej forme vo formáte .xlsx, nezabezpečené proti tlačeniu a kopírovaniu.

* 1. Správy podľa tohto článku musia obsahovať, okrem náležitostí uvedených v časti B.1 Opis predmetu zákazky súťažných podkladov aj:

- presnú lokalizáciu a označenie monitorovacích bodov v lokalite,

- dátum merania a časový interval merania s uvedením začiatku a ukončenia merania,

- opis terénu a iných prírodných podmienok monitorovacích bodov,

- doplniť fotodokumentáciou,

- osobitne požadované protokoly, povolenia v súlade časťou B.1 Opis predmetu zákazky.

* 1. Zhotoviteľ zodpovedá za bezpečnosť a ochranu zdravia vlastných zamestnancov, za ohrozenie bezpečnosti v mieste plnenia a všetky prípadné škody, zavinené svojou činnosťou. Pri uskutočňovaní prác je povinný dodržiavať všetky súvisiace predpisy o ochrane zdravia a bezpečnosti pri práci, o bezpečnosti technických zariadení a pod.

**Čl. 3**

**Podklady a spolupôsobenie objednávateľa a spôsob plnenia zhotoviteľa**

1. Objednávateľposkytne zhotoviteľovi po nadobudnutí účinnosti tejto zmluvy nasledujúce podklady:
	* 1. Projekt monitoringu vplyvu stavby na životné prostredie, stupeň dokumentácie DSP, 2014.

3.1.2 Správa o hodnotení činnosti podľa § 31 Zákona č. 24/2006 Z. z., o posudzovaní vplyvov na životné prostredie.

* + 1. Záverečné stanovisko MŽP SR.
1. Objednávateľ sa zaväzuje, že počas vykonávania predmetu zmluvy poskytne zhotoviteľovi v nevyhnutne potrebnom rozsahu spolupôsobenie, a to najmä poskytovaním upresňujúcich alebo doplňujúcich údajov alebo nevyhnutných podkladov potrebných na vykonanie predmetu zmluvy v súlade s touto zmluvou.

Objednávateľ poskytne zhotoviteľovi spolupôsobenie uvedené v tomto bode 3.2 zmluvy v lehote a spôsobom dohodnutom obidvoma zmluvnými stranami.

* 1. V priebehu vykonávania predmetu zmluvy sa budú uskutočňovať rokovania medzi zhotoviteľom a objednávateľom, a to na základe potreby a podľa dohody medzi zhotoviteľom a objednávateľom.

3.3.1 Zhotoviteľ je povinný doručiť objednávateľovi pozvánku na pracovné rokovanie vrátane podrobného programu pracovného rokovania a zúčastnených osôb za zhotoviteľa. Zhotoviteľ je zároveň povinný zabezpečiť na pracovnom rokovaní účasť osôb podľa bodu 3.5 tohto článku zmluvy. Zhotoviteľ je povinný pozvánku podľa predchádzajúcej vety doručiť objednávateľovi minimálne 5 dní vopred, pričom berie na vedomie, že objednávateľ je oprávnený navrhovaný termín pracovného rokovania posunúť najviac o 5 dní.

3.3.2 Zhotoviteľ je povinný počas pracovných rokovaní informovať objednávateľa o stave rozpracovanosti predmetu zmluvy.

3.3.3 Z každého pracovného rokovania je zhotoviteľ povinný vyhotoviť zápis (ďalej len „zápis z pracovného rokovania“), ktorý je podkladom v zmysle bodu 3.4 tohto článku. Zhotoviteľ je povinný zápis z pracovného rokovania doručiť objednávateľovi do 5 dní odo dňa uskutočnenia pracovného rokovania na odsúhlasenie. Objednávateľ je následne oprávnený do 5 dní odo dňa doručenia zápisu z pracovného rokovania uviesť a doručiť zhotoviteľovi svoje písomné pripomienky k zápisu z pracovného rokovania. Zhotoviteľ je povinný do 3 dní po doručení písomných pripomienok objednávateľa k zápisu z pracovného rokovania zapracovať pripomienky objednávateľa a doručiť objednávateľovi opravený zápis z pracovného rokovania.

1. Zhotoviteľ je pri vykonávaní diela viazaný pokynmi objednávateľa, a to najmä pripomienkami z pracovných rokovaní ako aj ďalšími písomnými pripomienkami objednávateľa.
2. Zhotoviteľ sa zaväzuje zabezpečiť vykonávanie činnosti hlavného koordinátora projektu pre **povrchové vody – biologické prvky kvality** (ďalej aj len „HKP“) osobou – RNDr. D. Němejcová. HKP je povinný najmä: koordinovať a riadiť proces vyhotovenia diela podľa ustanovení tejto zmluvy v mene zhotoviteľa; zastupovať zhotoviteľa a zúčastňovať sa na všetkých pracovných rokovaniach s objednávateľom. Zhotoviteľ sa zároveň zaväzuje, aby v prípade dočasnej objednávateľovi písomne najneskôr jeden deň vopred oznámenej neprítomnosti hlavného koordinátora projektu, určil, ktorý z ostatných členov pracovnej skupiny v prípade tejto neprítomnosti bude zastupovať hlavného koordinátora projektu.

**Čl. 4**

**Čas plnenia, priebeh a spôsob odovzdania a preberania diela**

* 1. Zhotoviteľ sa zaväzuje vykonávať dielo počas výstavby rýchlostnej cesty R4 Prešov – severný obchvatako aj po jej uvedení do prevádzky, riadne v súlade s touto zmluvou a súťažnými podkladmi. Zhotoviteľ sa zaväzuje doručiť dielo do sídla objednávateľa nasledovne:
		1. **Ročnú správu** z monitoringu zložiek životného prostredia **počas výstavby** s výsledkami všetkých meraní zložiek životného prostredia **(povrchové vody – biologické prvky kvality)** v termínoch **do 11 mesiacov, 23 mesiacov, 35 mesiacov a 47 mesiacov od termínu začiatku výstavby rýchlostnej cesty**.
		2. **Ročnú správu** z monitoringu zložiek životného prostredia **1 rok po výstavbe** s výsledkami všetkých meraní zložiek životného prostredia **(povrchové vody – biologické prvky kvality)** **do 11 mesiacov od termínu uvedenia rýchlostnej cesty do prevádzky**.
		3. **Záverečnú správu** s vyhodnotením všetkých meraní zložiek životného prostredia – **povrchové vody – biologické prvky kvality** (ďalej aj „záverečná správa“) **do 13 mesiacov od spustenia rýchlostnej cesty do prevádzky**.

Zhotoviteľ je povinný doručiť v termínoch uvedených v tomto bode 4.1 zmluvy objednávateľovi dielo bez vád. Pojem „dielo bez vád“ pre účely tejto zmluvy znamená dielo, ktoré spĺňa kvantitatívne a kvalitatívne vlastnosti uvedené v tejto zmluve a v súťažných podkladoch a zároveň je v súlade so všeobecne záväznými právnymi predpismi platnými na území Slovenskej republiky ako aj technickými normami a predpismi, a sú v ňom zapracované pripomienky objednávateľa z pracovných rokovaní, uvedené v zápise z pracovných rokovaní v zmysle bodu 3.3 tejto zmluvy.

* 1. Dňom doručenia diela do sídla objednávateľa poštovou prepravou sa začína preberacie konanie. V prípade osobného doručenia diela do sídla objednávateľa, obe zmluvné strany podpíšu protokol o začatí preberacieho konania. Protokol o začatí preberacieho konania podpíšu osoby oprávnené na rokovanie vo veciach technických a každá zmluvná strana prevezme jedno vyhotovenie tohto protokolu o začatí preberacieho konania.
	2. Počas preberacieho konania je objednávateľ povinný skontrolovať dielo a oznámiť zhotoviteľovi skutočnosť, že dielo má zjavné vady.
	3. Preberacie konanie je skončené dňom podpísania preberacieho protokolu objednávateľom a zhotoviteľom. Zhotoviteľ je povinný predložiť k odovzdávaciemu protokolu súpis skutočne vykonaných prác, ktorý bude podpísaný za zhotoviteľa osobou oprávnenou konať vo veciach technických. V preberacom protokole deklaruje objednávateľ skutočnosť, že dielo nemá v deň podpísania preberacieho protokolu zjavné vady, alebo skutočnosť uvedenú v prvej časti vety bodu 4.8 tohto článku.
	4. Objednávateľ sa zaväzuje podpísať preberací protokol v lehote do 1 mesiaca odo dňa doručenia diela objednávateľovi, ak nenastanú skutočnosti uvedené v bode 4.6. tohto článku. Preberací protokol sa vyhotoví v dvoch rovnopisoch, z ktorých jeden obdrží objednávateľ a druhý zhotoviteľ. Preberací protokol sa vyhotoví pre správu zvlášť.
	5. Ak objednávateľ počas preberacieho konania zistí skutočnosť, že dielo má zjavné vady, oznámi písomne túto skutočnosť zhotoviteľovi odoslaním doporučenej zásielky adresovanej do sídla zhotoviteľa v lehote uvedenej v bode 4.5 tohto článku (ďalej len „oznámenie o zjavných vadách“). Zhotoviteľ je povinný vady odstrániť v lehote 5 dní odo dňa doručenia oznámenia o zjavných vadách. V odôvodnených prípadoch môže objednávateľ túto lehotu písomne predĺžiť.
	6. Odo dňa odoslania oznámenia o zjavných vadách podľa bodu 4.6, lehota uvedená v bode 4.5 tohto článku neplynie. Odo dňa doručenia opraveného diela spolu s písomným vyhlásením zhotoviteľa, že zjavné vady uvedené v oznámení o zjavných vadách boli odstránené, do sídla objednávateľa, plynie lehota uvedená v bode 4.5 tohto článku ďalej, pričom sa jej dĺžka súčasne predlžuje o 15 kalendárnych dní (ďalej len „predĺžené preberacie konanie“). V prípade, ak doručené opravené dielo v zmysle predchádzajúceho bodu bude obsahovať zjavné vady, objednávateľ je oprávnený postupovať v zmysle bodu 4.6 a 4.7 prvej vety tohto článku a to aj opakovane, až pokiaľ nenastane skutočnosť, že dielo nebude mať zjavné vady.
	7. Ak objednávateľ počas predĺženého preberacieho konania zistí, že zjavné vady uvedené v oznámení o zjavných vadách boli skutočne odstránené a dielo už nemá iné zjavné vady, zhotoviteľ vyhotoví preberací protokol a následne ho podpíšu obe zmluvné strany podľa bodu 4.4 tohto článku.
	8. Na účely tejto zmluvy sa deň podpísania preberacieho protokolu obidvoma zmluvnými stranami považuje za deň odovzdania diela zhotoviteľom objednávateľovi a súčasne aj za deň prevzatia diela objednávateľom od zhotoviteľa.
	9. V prípade, ak objednávateľ v rámci preberacieho konania nezistí žiadne zjavné vady, prípadne zjavné vady boli odstránené postupom podľa tohto článku, objednávateľ písomne vyzve zhotoviteľa k dodaniu kompletných zmluvne dohodnutých počtov vyhotovení diela, a to ku dňu podpísania preberacieho protokolu oboma zmluvnými stranami.
	10. Na základe dohody zmluvných strán za okolnosti vylučujúce zodpovednosť zhotoviteľa sa nepovažuje omeškanie zhotoviteľa s vyhotovením diela podľa ustanovení tejto zmluvy spôsobené orgánmi verejnej moci, resp. orgánmi územnej samosprávy a inými dotknutými subjektmi s výnimkou, ak omeškanie nebolo spôsobené konaním alebo opomenutím zhotoviteľa.

**Čl. 5**

**Cena diela, platobné a fakturačné podmienky**

* 1. Cena za vykonanie diela v rozsahu a obsahu dohodnutom v tejto zmluve, vrátane všetkých nákladov na riadne vykonanie diela, je určená dohodou zmluvných strán v súlade so zákonom č. 18/1996 Z.z. o cenách v znení neskorších predpisov a vyhlášky Ministerstva financií SR č. 87/1996 Z.z., ktorou sa vykonáva zákon o cenách a sú v nej zahrnuté všetky náklady (napríklad, no nie výlučne, mzdové náklady, cestovní náhrady, náklady na správne poplatky a iné nevyhnutné finančné plnenia, náklady spojené so zabezpečením bezpečnosti a ochrany zdravia pri práci, , náklady na zabezpečenie technického vybavenia), činnosti, práce, výkony alebo služby nevyhnutné za účelom riadneho vykonania diela, ako aj náklady na opravy, úpravy a korekcie diela. Cena podľa prijatej ponuky zhotoviteľa v súlade s B.1 Opis predmetu zákazky – časť biota predstavuje:

**Celková cena za vykonanie diela bez DPH**: 1 314 310,80 CZK

Sadzba DPH 21%: 276 005,27 CZK

**Celková cena za vykonanie diela s DPH**: 1 590 316,07 CZK

Slovom: jedenmilónpäťstodeväťdesiattisíctristošesťnásť KORÚN ČESKÝCH sedem HALIEROV ČESKÝCH.

Cena je vytvorená špecifikáciou ceny prác ako súčet súčinov jednotkových cien a počtu merných jednotiek. Prijaté jednotkové ceny sú záväzné, stanovené v súlade s ponukou zhotoviteľa a pevné počas trvania zmluvy.

* 1. Fakturácia sa uskutoční pre každú ročnú správu a záverečnú správu samostatne. Zhotoviteľ vyhotoví čiastkovú faktúru za každú ročnú správu a záverečnú správu samostatne podľa čl. 5, bodu 5.1, čl. 4, bodu 4.1 a čl. 2 bodu 2.2 na základe preberacieho protokolu, prílohou ktorého bude súpis skutočne vykonaných prác, podpísaného oboma zmluvnými stranami v súlade s čl. 4 tejto zmluvy.
	2. Na účely fakturácie podľa bodu 5.2 sa za deň dodania považuje deň podpísania preberacieho protokolu oboma zmluvnými stranami podľa článku 4 tejto zmluvy.
	3. Splatnosť faktúry je tridsať kalendárnych dní odo dňa jej doporučeného doručenia do sídla objednávateľa, len za predpokladu obdržania finančných prostriedkov od verejného obstarávateľa – Národná diaľničná spoločnosť a.s., Dúbravská cesta 14, 841 04 Bratislava, inak objednávateľ nie je v oneskorení. Zmluvné strany sa v súlade s § 340a ods. 1 Obchodného zákonníka dohodli, že dohoda o splatnosti faktúry nie je v hrubom nepomere k právam a povinnostiam vyplývajúcim zo záväzkového vzťahu v zmysle § 369d Obchodného zákonníka a s uvedenou splatnosťou faktúry súhlasia.
	4. Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov**. Na faktúre musí byť uvedené číslo zmluvy, dodatku, popis plnenia v zmysle predmetu zmluvy, bankové spojenie v zmysle zmluvy,** **číslo stavby 0229**. Ak faktúra nebude obsahovať vyššie uvedené údaje alebo ak bude obsahovať nesprávne údaje, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej, alebo doplnenej faktúry do sídla objednávateľa.
	5. Zmenu obsahu alebo rozsahu diela, ktorá nebola predvídateľná v čase uzatvorenia tejto zmluvy (ďalej len „naviac práce“ alebo „menej práce“) je možné vykonať buď uzatvorením dodatku k zmluve alebo zadaním novej zákazky novým postupom zadávania zákazky. V prípade uzatvorenia dodatku bude podkladom na jeho uzatvorenie písomný súhlas objednávateľa s naviac alebo menej prácami alebo písomná požiadavka objednávateľa na naviac alebo menej prác. Cenu príslušného diela podľa tejto zmluvy je prípustné v tomto prípade zmeniť, ak naviac práce alebo menej práce budú mať na ňu preukázateľný vplyv.
	6. V prípade zmeny ceny diela podľa bodu 5.6 tohto článku práce budú ocenené podľa jednotkových cien uvedených v cenovej ponuke zhotoviteľa.
	7. V prípade zmeny ceny diela podľa bodu 5.6 tohto článku a nemožnosti ocenenia naviac prác podľa bodu 5.7 tohto článku, budú tieto ocenené v režime ekonomicky oprávnených nákladov podľa zákona o cenách.
	8. Faktúra sa považuje za uhradenú dňom pripísania sumy na účet zhotoviteľa.
	9. Ak sa zhotoviteľ rozhodne zmeniť tento účet uvedený v hlavičke tejto zmluvy o dielo, identifikáciu nového účtu, v prospech ktorého sa budú pripisovať všetky platby, ktoré je objednávateľ podľa zmluvy alebo v súvislosti s jej plnením povinný hradiť zhotoviteľovi, je povinný oznámiť objednávateľovi bezodkladne.

**Čl. 6**

**Sankcie**

* 1. V prípade omeškania objednávateľa s úhradou faktúry podľa čl. 5 tejto zmluvy, zaväzuje sa objednávateľ zaplatiť zhotoviteľovi úrok z omeškania vo výške 0,05 % z dlžnej čiastky za každý deň omeškania.
	2. V prípade omeškania zhotoviteľa s doručením ktorejkoľvek Ročnej správy alebo Záverečnej správy z monitoringu zložiek životného prostredia v súlade s čl. 4 tejto zmluvy, zaväzuje sa zhotoviteľ zaplatiť objednávateľovi zmluvnú pokutu vo výške 0,2 % z ceny príslušnej Ročnej alebo Záverečnej správy z monitoringu zložiek životného prostredia bez DPH uvedenej v čl. 5 tejto zmluvy za každý deň omeškania, a to až do odovzdania Ročnej alebo Záverečnej správy monitoringu zložiek životného prostredia bez vád.
	3. Zhotoviteľ sa týmto zaväzuje zmluvné pokuty uhradiť objednávateľovi v lehote 10 dní odo dňa doručenia písomnej výzvy na jej úhradu. Zmluvné pokuty v zmysle tohto článku je objednávateľ oprávnený uložiť zhotoviteľovi opakovane. Zaplatením zmluvnej pokuty v zmysle tohto článku zmluvy sa zhotoviteľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody v plnej výške spôsobenej porušením povinnosti zhotoviteľa, na ktorú sa vzťahuje zmluvná pokuta, pričom zmluvná pokuta sa nezapočítava na náhradu škody.
	4. Pre výlučenie pochybností zmluvné strany deklarujú, že zmluvné pokuty uplatnené objednávateľom voči zhotoviteľovi je možné kumulovať, t.j. že uplatnením jednej zmluvnej pokuty objednávateľom nie je dotknuté právo objednávateľa na uplatnenie akejkoľvek inej zmluvnej pokuty podľa tejto zmluvy.

**Čl. 7**

**Zodpovednosť za vady diela**

* 1. Zhotoviteľ sa zaväzuje, že pri vykonávaní diela bude postupovať s odbornou starostlivosťou, bude dodržiavať ustanovenia všeobecne záväzných právnych predpisov platných a účinných v Slovenskej republike, príslušné technické normy vzťahujúce sa na dielo.
	2. Zhotoviteľ sa zaväzuje vykonať dielo podľa podmienok uvedených v tejto zmluve a v súťažných podkladoch a zaväzuje sa, že bude mať vlastnosti určené v tejto zmluve a v súťažných podkladoch a že bude bez vád.
	3. Ak pri vykonávaní diela zhotoviteľom vzniknú nejasnosti týkajúce sa vlastností diela alebo spôsobu jeho vykonávania, ktoré nemožno odstrániť výkladom tejto zmluvy, zhotoviteľ sa zaväzuje pri ich riešení riadiť sa príslušnými písomnými pokynmi objednávateľa a zápismi z pracovných stretnutí (bod 3.3, 3.4 čl. 3 tejto zmluvy).
	4. Zhotoviteľ sa zaväzuje odstrániť vadu diela, ktorá sa stane zjavnou v záručnej dobe, ktorá začína plynúť dňom nasledujúcim po dni, v ktorom bol preberací protokol podpísaný zmluvnými stranami podľa článku 4 tejto zmluvy, a končí uplynutím troch rokov odo dňa podpísania preberacieho protokolu oboma zmluvnými stranami podľa čl. 4 tejto zmluvy.
	5. Objednávateľ sa zaväzuje doručiť zhotoviteľovi písomné oznámenie o vade diela bezodkladne po jej zistení (ďalej len „oznámenie o vade“). Zhotoviteľ je povinný odstrániť vadu diela na svoje náklady v lehote 5 pracovných dní od doručenia oznámenia o vade alebo v inej lehote určenej objednávateľom v písomnom oznámení o vade (ďalej len „lehota na odstránenie vady“). V prípade, ak zhotoviteľ v lehote na odstránenie vady neodstráni vadu diela na svoje náklady, vzniká objednávateľovi nárok na zaplatenie zmluvnej pokuty vo výške 0,5 % z ceny diela – z ceny príslušnej časti diela bez DPH. Zhotoviteľ sa týmto zaväzuje zmluvnú pokutu objednávateľovi zaplatiť v lehote 15 dní odo dňa doručenia písomnej výzvy na jej úhradu. Zaplatením zmluvnej pokuty sa zhotoviteľ nezbavuje povinnosti odstrániť vady diela. Zhotoviteľ sa zaväzuje prípadné zvýšenie nákladov stavebných prác vzniknutých v priebehu realizácie stavebných prác, ktorého príčinou bude vada diela, uhradiť bez zbytočného odkladu po oznámení vady a vyčíslenia výšky zvýšených nákladov stavebných prác spôsobených vadou diela objednávateľom. Objednávateľ sa zaväzuje zhotoviteľovi písomne potvrdiť skutočnosť, že vada diela bola odstránená, až po jej skutočnom odstránení.

**Čl. 8**

**Vlastnícke právo k dielu a nebezpečenstvo škody na diele, autorské práva**

* 1. Nebezpečenstvo škody na diele, resp. jeho časti a vlastnícke právo k dielu, resp. jeho časti a k zabudovaným zariadeniam, prechádza na objednávateľa dňom podpísania preberacieho protokolu oboma zmluvnými stranami podľa článku 4 tejto zmluvy alebo podľa bodu 10.12 čl. 10 tejto zmluvy.
	2. V prípade, že dielo alebo jeho ktorákoľvek časť, ktorého vykonanie je predmetom tejto zmluvy spĺňa náležitosti autorského diela podľa zákona č. 185/2015 Z. z. Autorský zákon v znení neskorších predpisov (ďalej len „autorský zákon“), zhotoviteľ udeľuje bezodplatne objednávateľovi dňom prevzatia diela v zmysle čl. 4 tejto zmluvy alebo v zmysle bodu 10.12 čl. 10 tejto zmluvy licenciu podľa § 65 autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v § 19 ods. 4 autorského zákona (vrátane použitia diela alebo jeho časti na vytvorenie nového diela, spojenia diela alebo jeho časti s iným dielom), tak aby objednávateľ dielo mohol používať na vlastnú potrebu, a za týmto účelom ho poskytovať aj tretím osobám, ako podklady pre plnenie úloh objednávateľa na úseku rozvoja, výstavby a údržby pozemných komunikácií, resp. výkon svojej podnikateľskej činnosti. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy prípadne iným subjektom pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia diela v zmysle čl. 4 tejto zmluvy alebo v zmysle bodu 10.12 čl.10 tejto zmluvy objednávateľovi súhlas na postúpenie licencie a súhlas, aby objednávateľ udelil tretej osobe súhlas na použite diela (sublicenciu) v rozsahu udelenej licencie.
	3. V prípade, že pred prevzatím diela podľa čl. 4 tejto zmluvy alebo podľa bodu 10.12 čl. 10 tejto zmluvy objednávateľ odsúhlasil časť diela alebo inú dokumentáciu v súlade s ustanoveniami tejto zmluvy, ustanovenie bodu 8.2 tohto článku sa použije primerane, pričom zhotoviteľ udeľuje objednávateľovi vyššie uvedené práva dňom podpísania príslušného zápisu o odsúhlasení časti diela alebo inej dokumentácie oboma zmluvnými stranami.
	4. Zmluvné strany sa výslovne dohodli, že objednávateľ je oprávnený počas preberacieho konania podľa článku 4 tejto zmluvy poskytnúť akúkoľvek dokumentáciu alebo jej časť doručenú mu zhotoviteľom v súlade s ustanoveniami tejto zmluvy tretím osobám, avšak výlučne za účelom skontrolovania doručenej dokumentácie alebo jej časti, a to na čas potrebný na jej skontrolovanie bez možnosti jej ďalšieho použitia a šírenia tretími osobami, s čím zhotoviteľ podpísaním tejto zmluvy súhlasí. Postupom podľa predchádzajúcej vety nie je dotknutá zodpovednosť zhotoviteľa za prípadné vady dokumentácie alebo jej časti podľa zmluvy.

**Čl. 9**

**Ostatné ustanovenia**

* 1. Pre vstup na nehnuteľnosti vo vlastníctve tretích osôb, ktorý je potrebný na vykonanie diela, zhotoviteľ zabezpečí na svoje náklady s ich vlastníkmi poskytnutie príslušných súhlasov a uzatvorenie dohôd za podmienok uvedených v príslušných všeobecne záväzných právnych predpisov platných a účinných v Slovenskej republike. Finančné nároky tretích osôb s týmto súvisiace znáša zhotoviteľ.
	2. Zhotoviteľ sa zaväzuje dielo alebo niektorú z jeho častí nepoužiť bez súhlasu objednávateľa na iné účely ako tie, ktoré sú uvedené v tejto zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
	3. Zhotoviteľ je oprávnený použiť skutočnosť, že vykonal dielo na referencie. Musí však pritom chrániť oprávnené záujmy objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
	4. Časť predmetu plnenia podľa tejto zmluvy môže odovzdať na vykonanie svojmu subdodávateľovi na základe predchádzajúceho súhlasu objednávateľa. Súhlas objednávateľa s vykonaním diela prostredníctvom subdodávateľa nezbavuje zhotoviteľa povinnosti a zodpovednosti za všetky práce a činnosti subdodávateľa.
	5. Ak sa na zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z.o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), potom je zhotoviteľ ako aj jeho subdodávatelia povinný dodržať túto povinnosť po celú dobu trvania tejto zmluvy, pričom zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti zhotoviteľa podľa predchádzajúcej vety, má objednávateľ nárok na zmluvnú pokutu vo výške 100,- Eur za každý deň porušenia, pričom porušenie uvedenej povinnosti, ktoré trvá dlhšie ako 15 dní sa považuje za podstatné porušenie tejto zmluvy.
	6. Počas trvania zmluvy je zhotoviteľ oprávnený zmeniť subdodávateľa uvedeného v prílohe zmluvy výlučne na základe dodatku k tejto zmluve. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa atď). Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
	7. Zmenu Údajov akéhokoľvek aktuálneho subdodávateľa je zhotoviteľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu Údajov nie je potrebné uzatvoriť dodatok k zmluve. V prípade nesplnenia povinnosti zhotoviteľa v zmysle predchádzajúcej vety má objednávateľ nárok na zmluvnú pokutu vo výške 500,- Eur za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne. V dodatku k zmluve, ktorým sa mení pôvodný subdodávateľ, je zhotoviteľ povinný uviesť aktuálne a úplné Údaje nového subdodávateľa.
	8. Zhotoviteľ sa zaväzuje splniť predmet plnenia podľa tejto zmluvy prostredníctvom osôb uvedených v Prílohe č. 3 tejto zmluvy (ďalej len „člen alebo členovia pracovnej skupiny“). Zmeniť člena pracovnej skupiny počas trvania zmluvy je možné len s predchádzajúcim písomným súhlasom objednávateľa, pričom objednávateľ si vyhradzuje právo nesúhlasiť s výmenou člena pracovnej skupiny bez udania dôvodu. Nový člen pracovnej skupiny musí spĺňať totožné podmienky týkajúce sa vzdelania a odbornej praxe za podmienky dodržania ustanovení ZVO.
	9. V prípade vzniku udalosti, že zhotoviteľ nebude môcť vykonať dielo niektorým z členov pracovnej skupiny zhotoviteľa, a to z náhlych objektívnych dôvodov (napr. smrť, úraz člena pracovnej skupiny), je zhotoviteľ povinný v lehote do piatich (5) pracovných dní zabezpečiť na danú konkrétnu pozíciu absentujúceho člena pracovnej skupiny náhradníka, ktorý musí spĺňať totožné podmienky účasti ako pôvodný člen pracovnej skupiny. V lehote uvedenej v predchádzajúcej vete je zhotoviteľ zároveň povinný doručiť objednávateľovi písomný návrh výmeny člena pracovnej skupiny s uvedením mena náhradníka ako nového člena pracovnej skupiny a pripojením dokladov preukazujúcich, že nový člen pracovnej skupiny spĺňa totožné podmienky účasti ako pôvodný člen pracovnej skupiny.
	10. Zhotoviteľ sa zaväzuje, že nebude v súvislosti s predmetom zmluvy v súvislosti s vykonávaním činnosti, ktorá je predmetom zmluvy zamestnávať zamestnancov v rozpore s právnymi predpismi Slovenskej republiky upravujúcimi **nelegálnu prácu a nelegálne zamestnávanie**, ako aj právnymi predpismi Európskej únie, a to najmä v rozpore so zákonom č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci“), v spojení so zákonom č. 311/2001 Z.z. Zákonník práce v znení neskorších predpisov, zákonom č. 513/1991 Zb. Obchodný zákonník v znení neskorších predpisov, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. 461/2003 Z. z. o sociálnom poistení v znení neskorších predpisov, zákonom č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákonom č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
	11. Zmluvné strany sa dohodli, že písomná komunikácia podľa tejto zmluvy alebo v súvislosti s touto zmluvou sa bude doručovať doporučene poštou, kuriérom alebo osobne. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
	12. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t.j. porušenie zákazu prijať prácu alebo službu, ktorú objednávateľovi na základe zmluvy dodáva alebo poskytuje zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u zhotoviteľa a zhotoviteľ sa zaväzuje túto pokutu objednávateľovi nahradiť.

**Čl. 10**

**Zánik zmluvy**

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od zmluvy niektorou zmluvnou stranou alebo písomnou výpoveďou objednávateľa.
	2. V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
	3. Odstúpenie od zmluvy musí mať písomnú formu, musí byť doručené druhej zmluvnej strane (ktorá svoju povinnosť porušila) a jeho účinky nastávajú dňom doručenia zmluvnej strane, ktorá svoju povinnosť porušila.
	4. Objednávateľ je oprávnený okamžite písomne odstúpiť od tejto zmluvy v prípade podstatného porušenia zmluvy zhotoviteľom. Na účely tejto zmluvy sa za podstatné porušenie zmluvy zo strany zhotoviteľa považuje najmä:
		1. ak zhotoviteľ neodstráni zjavné vady diela uvedené v oznámení o zjavných vadách v lehote uvedenej v čl. 4, bod 4.6, druhá veta tejto zmluvy,
		2. porušenie čl. 11, bod 11.3 tejto zmluvy,
		3. ak sa preukáže, že zhotoviteľ v rámci verejného obstarávania, ktorého výsledkom je uzatvorenie tejto zmluvy, predložil nepravdivé doklady alebo uviedol nepravdivé, neúplné alebo skreslené údaje,
		4. ak zhotoviteľ nezačne, preruší alebo zastaví vykonávanie diela z iných dôvodov ako dôvodov na strane objednávateľa alebo z dôvodov iných skutočností, ktoré zhotoviteľ nemohol predvídať v čase uzatvorenia zmluvy ani pri vynaložení náležitej starostlivosti, ktorú možno od neho požadovať,
		5. nesplnenie povinnosti zhotoviteľa uvedenej v čl. 9, bod 9.1 tejto zmluvy,
		6. ak je zrejmé, že z dôvodov na strane zhotoviteľa dielo, resp. jeho časť nebude vykonané včas alebo riadne,
		7. ak zhotoviteľ poruší ktorúkoľvek z povinností podľa bodov 9.7 až 9.14 čl. 9 tejto zmluvy,
		8. v ďalších prípadoch upravených v tejto zmluve,
		9. v ďalších prípadoch upravených v ZVO.
	5. V prípade nepodstatného porušenia zmluvy sú zmluvné strany oprávnené od zmluvy odstúpiť po márnom uplynutí primeranej lehoty, stanovenej v písomnej výzve druhej zmluvnej strany na odstránenie konania v rozpore so zmluvou, prílohami a právnymi predpismi ako aj následkov takéhoto konania. Ak sa zmluvné strany písomne nedohodnú inak, primeranou lehotou v zmysle predchádzajúcej vety je 10 dní.
	6. Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 a nasl. zákona č. 513/1991 Zb. Obchodný zákonník v znení neskorších predpisov.
	7. Objednávateľ je tiež oprávnený okamžite odstúpiť od zmluvy v prípade, ak zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov zhotoviteľa podľa tejto zmluvy je vážne ohrozené.
	8. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, je zhotoviteľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od zmluvy. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii predloží aj potvrdenie príslušnej banky.
	9. Objednávateľ je oprávnený vypovedať zmluvu bez uvedenia dôvodu. Výpoveď musí mať písomnú formu. Výpovedná lehota je jeden kalendárny mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla zhotoviteľa.
	10. V prípade výpovede zmluvy podľa bodu 10.9 tohto článku má zhotoviteľ nárok, aby mu objednávateľ zaplatil alikvotnú časť ceny diela uvedenú v článku 5 tejto zmluvy, zodpovedajúcu riadne a včas vykonaným prácam na diele ku dňu uplynutia výpovednej lehoty. Pre platobné a fakturačné podmienky primerane platia ustanovenia článku 5 tejto zmluvy.
	11. V prípade odstúpenia od zmluvy zo strany objednávateľa, je objednávateľ oprávnený zvoliť si jeden z nasledovných postupov:

10.11.1 zmluvné strany nebudú povinné vrátiť si plnenia poskytnuté im pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od zmluvy druhej zmluvnej strane. V takomto prípade budú zmluvné strany postupovať podľa bodu 10.12 tohto článku,

10.11.2 požadovať vrátenie už dodaných plnení.

* 1. V prípade ukončenia zmluvy v zmysle tohto článku, pokiaľ z jeho ustanovení nevyplýva niečo iné, má objednávateľ nárok, aby mu zhotoviteľ v lehote dvoch týždňov odo dňa ukončenia zmluvy odovzdal dielo doručením do jeho sídla, resp. tie časti diela, z ktorých povahy vyplýva iný spôsob dodania, týmto iným spôsobom dodania, a to v stave zodpovedajúcemu rozpracovaniu diela ku dňu ukončenia zmluvy, čo zmluvné strany potvrdia podpísaním preberacieho protokolu. Nárok zhotoviteľa na uhradenie ceny tohto diela alebo jeho časti nie je odstúpením od zmluvy dotknutý.

**Čl. 11**

**Záverečné ustanovenia**

* 1. Práva a povinnosti zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
	2. Zmluvu je možné meniť a dopĺňať len na základe číslovaných, oprávnenými zástupcami oboch zmluvných strán podpísaných, písomných dodatkov. Návrh dodatku k zmluve, ktorý predkladá zhotoviteľ, musí obsahovať dôvod uzavretia tohto dodatku a v prípade zmeny ceny diela aj zdôvodnenie zmeny ceny. Dodatok k zmluve musí byť podpísaný oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k zmluve nedošlo. Zhotoviteľ berie na vedomie, že objednávateľ je povinný pri uzatváraní dodatkov k zmluve postupovať v súlade s ust. § 18 ZVO. Zhotoviteľ je oprávnený predložiť objednávateľovi návrh dodatku k zmluve najneskôr tri týždne pred dňom doručenia diela podľa čl. 4 tejto zmluvy. V opačnom prípade sa má za to, že dodatok nebol predložený.
	3. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa.
	4. V prípade, že zhotoviteľom je zoskupenie bez právnej subjektivity, účastníci na strane zhotoviteľa sa nemôžu zmeniť bez predchádzajúceho písomného súhlasu objednávateľa. Porušenie povinností podľa tohto bodu zo strany zhotoviteľa sa považuje za podstatné porušenie zmluvy a oprávňuje objednávateľa od zmluvy okamžite odstúpiť. Nárok objednávateľa na náhradu škody tým nie je dotknutý.
	5. Zmluvné strany sa dohodli, že v prípade vzniku sporov zmluvných strán týkajúcich sa tejto zmluvy a jej aplikácie, ak sa ich nepodarí urovnať iným spôsobom a jednou zo zmluvných strán je zahraničný subjekt, je daná právomoc súdov Slovenskej republiky.
	6. Zmluva je vyhotovená v štyroch (4) rovnopisoch, z ktorých dva obdrží objednávateľ a dva zhotoviteľ.
	7. Zmluva nadobúda platnosť dňom jej podpísania oboma zmluvnými stranami. Účinnosť nadobudne dňom podpísania oboma zmluvnými stranami.
	8. Zmluvné strany prehlasujú, že sa s obsahom zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.
	9. Neoddeliteľnou súčasťou tejto zmluvy je:

Príloha č. 1 – Špecifikácia ceny,

Príloha č. 2 – Zoznam členov pracovnej skupiny,

Príloha č. 3 – Časť B.1 súťažných podkladov,

Príloha č. 4 – Zoznam subdodávateľov,

* 1. Súčasťou zmluvy sú súťažné podklady objednávateľa a ich prílohy, ponuka zhotoviteľa a vysvetlenie súťažných podkladov. V prípade, ak vysvetlenia súťažných podkladov menia alebo dopĺňajú ustanovenia zmluvy, v takom prípade majú pred týmito ustanoveniami zmluvy prednosť a platia vysvetlenia súťažných podkladov.

V Prahe, dňa V Prahe, dňa

**Zhotoviteľ:** **Objednávateľ:**

Odtlačok pečiatky: Odtlačok pečiatky:

**Ing. Tomáš Urban Daniel Kraft**

ředitel VUV TGM, v.v.i. predseda predstavenstva